**ZAPISNIK 4. REDNE SEJE ŠS FF 2022/23**

4. redna seja se je pričela 30. 3. 2023, ob 18. uri preko spletne platforme Zoom.

**Prisotni\_e svetniki\_ce:** Sal Lavrenčič, Anja Rudež, Laura Barovič Božjak, Živa Gornik, Larina Griessler, Klara Vrabl, Petra Bolta, Gašper Stražišar, Maša Suša, Jure Miholič, Tamara Šterk, Nika Gradišek, Gregor Gartner, Ina Poteko, Arne Jakob Zakrajšek.

**Drugi\_e prisotni\_e:** Andraž Fink (senator in namestnik Hane Kerin), Gal Šmajs (namestnik Tjaše Šimunić).

**Opravičeno odsotni\_e svetniki\_e:** Luka Oprešnik, Tonya Žagar Savić, Taja Ivanc, Tjaša Šimunić, Nik Keber, Hana Kerin, Lara Oštrbenk, Matej Mali.

**Dnevni red:**

1. potrditev dnevnega reda,
2. pregled in potrditev zapisnika prejšnje seje,
3. poročilo predsedstva,
4. poročilo prodekana študenta,
5. poročilo Finančne komisije ŠS FF,
6. poročilo predstavnikov študentov v organih in delovnih telesih fakultete in univerze,
7. mnenja o pedagoškem delu visokošolskih učiteljev in sodelavcev,
8. razno.

**Ad 1.**

Potrditev dnevnega reda.

Predsednica Živa Gornik začne sejo in pozdravi prisotne. Sledi potrditev dnevnega reda.

**Sklep:** ŠS FF potrjuje dnevni red 4. redne seje ŠS FF.

**Glasovanje: Za:** 15 **Proti:** 0 **Vzdržani:** 0

**Ad 2**

Potrditve zapisnikov.

Živa Gornik pove, da smo na mail prejeli Zapisnik 3. redne seje ŠS FF in Zapisnik 1. dopisne seje ŠS FF. Predlogov za popravke ali spremembe ni bilo.

**Sklep:** ŠS FF potrjuje Zapisnik 3. redne seje ŠS FF in Zapisnik 1. dopisne seje ŠS FF.

**Glasovanje: Za:** 15 **Proti:** 0 **Vzdržani:** 0

**Ad 4.**

Volitve in imenovanja (komisije in odbori).

Točka ni bila izvedena, saj volitev in imenovanj ni.

**Ad 5.**

Poročilo predsedstva ŠS FF.

Na sporedu imamo sestanek z dekanjo in njeno ekipo. Ko smo potrdili datum, so ga takoj spremenili, tako da zdaj je pravi termin 11. april ob 13.00. To bo seja s celotnim dekanatom, zato naj pridemo vsi ali vsaj naši namestniki, da sporočimo predloge za spremembe, želje itd. Vabljen je tudi ŠOFF in fakultetne koordinatorke tutorjev. Opozicija v ŠOULJ je bolj slaba, aktivnih jih je 6.

**Sklep:** ŠS FF se seznanja s poročilom predsedstva ŠS FF.

**Glasovanje: Za:** 15 **Proti:** 0 **Vzdržani:** 0

**Ad 6.**

Poročilo prodekana študenta.

Na Dekanjinem kolegiju smo govorili o spremembah, ki jih je predlagal oddelek za azijske študije, in sicer na sinologiji, so dali samo kot predlog. V prihodnosti bojo natančno sestavili svoj načrt. Na razširjenem kolegiju smo govorili tudi o fleksibilizaciji in urejanje urnika, zaradi zviševanja vpisnih mest na Oddelku za psihologijo. Za MR-je se bodo formirale 3-članske komisije, ki bojo sestavljene iz vodje, predstojnika in enega člana iz oddelka. FF skupaj z FDV-jem sta Univerzi predlagala obravnavo vpisnih pogojev v prihodnosti. Smo govorili tudi o tem, da vse študente, ki bojo delali prek napotnice, bojo mogli narediti sistematski pregled in bojo probali to urediti na zdravstvenem domu na Aškerčevi. Na univerzi se je odprla debata glede mentorstva za tretjo stopnjo, kdo in kako je lahko mentor. Nič podrobnega ni bilo dorečeno, ampak je to še ena pobuda iz Univerze. Na KDMŠ 15. 3. je bilo večinoma tako kot na senatu. Spremembe obveznih in neobveznih vsebin posameznih oddelkov, kot sprememba semestra izvajanja predmetov, opustitev in uvedba novih predmetov, spremembe nosilca predmeta itn. (nič spornega). S 3KT so ovrednotili poletno šolo iz oddelka za Zgodovino. Ena študentka je prosila, da piše svojo diplomsko nalogo v srbščini, druga študentka svojo magistrsko nalogo v slovenščini in francoščini. Obadva primera sta odobrena.

**Sklep:** ŠS FF se seznanja s poročilom prodekana študenta.

**Glasovanje: Za:** 15 **Proti:** 0 **Vzdržani:** 0

**Ad 7.**

Poročilo Finančne komisije ŠS FF.

Larina Griessler: zaključilo se je 3.RO, prijavljenih je 26 projektov, večinoma ekskurzije. FK je vse pregledala in točkovala v ponedeljek, potrebujemo sicer še izpis stanja, a se je sistem ravno pokvaril, tako da potrebujejo kak teden, zato ni gotovo, ali je denarja dovolj, a so se vseeno odločili za vrednost točke 1€, kar se ni zgodilo že najmanj 4 leta, tako da bomo dejansko dobili toliko, kot smo zaprosili. Če nismo ogranizatorji mi, naj posredujemo razdelitev naprej organizatorjem. Hvala vsem za poročila in prijave.

**Sklep:**  ŠS FF se seznanja s poročilom Finančne komisije ŠS FF.

**Glasovanje: Za:** 15 **Proti:** 0 **Vzdržani:** 0

**Ad 8.**

Poročilo predstavnikov študentov v organih in delovnih telesih fakultete in univerze.

Dobili smo odstop senatorke Sare Svati Sharan.

Situacija v senatorski ekipi je nezavidljiva, na sejah sicer prisotni smo, a nastaja problem, da je ta prisotnost preko Zooma. Večinsko so bili v živo prisotni Sara, Nejc, Živa in Andraž, včasih Domen in potem še Tamara, Lara je na izmenjavi. Dogajajo se velike spremembe, zato je pomembno, da smo senatorji študentje na sejah v živo. Spreminjajo se vpisni pogoji, zakon o financiranju raziskovalcev, zato je smiselno imeti angažirano ekipo, ker so spremembe velike. Večine senatorjev danes tako ali tako ni, zato ne more apelirati nanje, naj razložijo situacijo ali pa odstopijo, tako kot Sara. Če že profesorjev ni na sejah v živo, bi bilo smiselno da smo vsaj študetnje in da se oglašamo vsi, ne samo posamezniki. To je verjetno tudi en velik razlog, da je Sara odstopila, ker ni čutila velike podpore okrog sebe. Zaenkrat se oglašajo bolj trije, a ne more celotno delo senatorske ekipe pasti na tri ljudi, če jih je 11. Pomembno je, da si stvari razdelijo, ker če vedno govori eden in isti, te nehajo sčasoma poslušati, prihajajo izjave, da smo občutljivi in je pomembno, da smo enotni. Debata ni usmerjena proti nikomur osebno, a če kot funkcionar nimate časa za opravljanje funkcije, je smiselno, da odstopite, ker kandidatov je bilo veliko in niso bili izbrani, smiselno pa je, da jim damo še eno priložnost, če so že zaintereisrani. Če Fink ali Živa manjkata, ni skoraj nikogar več, ki bi se oglašal. Profesorjev je 70, torej mnogo več in razumljivo bodo najprej poskrbeli zase in za svoje.

Do števila 11 smo prišli težko, v preteklosti. Borba je bila huda, pritiska je bilo veliko, a smo si izborili 11 mest vendarle. Če to ne bo funkiconiralo, bo to problem. Jasen primer zdaj na senatu: ena gospa se je pripravila in presenetila, nobeden ni vedel, kaj se dogaja, a na srečo ni bilo problematično, lahko pa bi bilo. Zato moramo biti aktivni in angažirani kot senatorji. Zdaj se govori tudi o ukinitvi 4. roka, zato moramo biti pozorni in delati v dobro študentov. Senator ni mogel biti kar vsak, ampak nekdo, ki se zna postaviti za študente. Biti senator ni šala. So trenutki, ko se je treba oglasiti in se postaviti za študente, vsega ne morejo delati samo 4-je senatorji, ampak mora celotna ekipa 11-ih delati skupaj in se med sabo opozarjati, si delo razdeliti in se oglašati.

Komentar: trenutno na senatu ni nič takega, da bi se bilo potrebno oglasiti, vedno se nekaj napoveduje in pričakujejo. Morda je res problem komunikacije, da bi si v primerih, ko je bilo treba, bolje razdelili, ampak zaenkrat ni bilo velike potrebe po tem. So se sem in tja, bolj Živa in Sara, morda bi se morali res med sabo bolje zmeniti in dogovoriti, kje se je potrebno oglasiti in kaj koristnega povedati.

Problem je, da nekaterih senatorjev vseeno sploh ni na sejah in lahko bi bile težave, ker nekaj stvari so vseeno reševali. Bilo bi fino, da si še bolje razdelijo delo, da so bolj aktivni in redno hodijo v živo, ker senata preko zooma ne moreš dobro spremljati. Moraš biti prisoten, vsak si zasluži možnost, a moraš vzeti to resno. Izjeme so izredni domači problemi, ampak vseeno to že tako pomeni senatorja ali dva manj, torej je neresnost ostalih še toliko bolj nevarna za senatorsko ekipo. Zato je potrebno poslušati, sodelovati in biti v živo, ker te jemljejo čisto drugače, če stoji s tabo ekipa senatorjev, ki se tudi oglaša. Tamara se strinja, da je smešno, če jih je samo 5 v živo, ker to daje profesorjem več poguma za nasprotovanje.

Verjetno bodo kmalu izredne volitve, da se napolni prazna mesta senata. Postopek je uraden, Živa sporoči naprej in pisarna uredi postopek.

Senat: poleg enega nagovora, ne vem kako poznate situacijo, a prejšnja 4 vodstva so bila obtožena kaznivih dejanj in dekan je to moral prijaviti, a niso bili spoznani za krive, zgodba se nadaljuje. Spet so se spremenili vpisni pogoji, zaenkrat bodo isti kot prej za obdobje 2 let. Na dodiplomski in mag. ravni so se spremenile posamezne vsebine na arheologiji, slovenistiki... Na drugi stopnji velika sprememba na umetnostni zgodovini, ŠPIK se je podražil (izobraževanje za bilbiotekarje), podelila so se posamezna priznanja, nič posebnega. Prišel je poziv, naj se udeležujemo okroglih miz in izobraževalnih dogodkov. Ta mesec so Dnevi enakosti spolov, o tem je bilo tudi govora.

Seja upravnega odbora je odpadla.

14. marca je bila seja statutarne komisije na UL, obravnavalo se je spremembe Pravilnika o podeljevanju Prešernovih nagrad študentom UL. Spremembe večinoma niso v smeri tega, da bi karkoli spreminjale za same študente, bolj se gre za jasnejše postopke za samo komisijo, ko ocenjuje predlagane kandidate. Po novem je: 1) jasnejša razmejitev med 1. fazo procesa na faksih članicah in 2. fazo na ravni komisije UL, 2) natančneje so opredeljene možnosti načinov oddaje predlogov kandidatov članicam, 3) natančneje so opredeljene zahteve glede naziva strokovnih ocenjevalcev, 4) natančneje je opredeljena oddaja predlogov članic komisiji in hramba nagrajenih del po zgledu zaključnih del, 5) opredeljena je možnost uporabe angleškega oz. tujega jezika za tiste študente v okviru magistrskega študija tujega jezika in književnosti (ergo, francisti napišejo magisterij v francoščini, in ta magisterij je seveda lahko predlagan za Prešernovo nagrado). Po obravnavi na statutarni komisiji, mora za uradno sprejetje sprememb pravilnika slednji iti še v sprejemanje na senat UL. Preostanek seje smo namenili debati za tolmačenje enega izmed členov Statuta UL, ki se tiče habilitacij in dolžine časa same izvolitve, kjer smo se precej zaciklali glede pravic univerzitetnih mandarinov. Sprejeli smo sklep, da bomo o tem še razpravljali. OHK isto kot je poročal že prodekan študent, pridejo verjetno paketomati za knjige, tako da jih bomo lahko jemali preko paketomatov in bodo nameščeni zunaj faksa, torej jih boš lahko prevzel sredi noči. Imeli bodo poskusno sistem VALU, ker ne morejo imeti kartic, da omogočijo študentom plačilo zamudnine tudi preko tega. Pogosto se dogaja, da ljudje morajo plačait zamudnino, ker ne podaljšajo pravočasno. Tudi po 40€ so zamudnine. Knjige lahko podaljšaš tudi v sistemu Moja knjižnica v Cobissu.

Komisija za priznanja FF UL se je sestala na dopisni seji med 17. 3. 2023 in 20. 3. 2023, da bi potrdila predloge za priznanja Univerze v Ljubljani in jih poslala na obravnavo na senat FF UL. Prejeli smo šest predlogov, vse pa smo potrdili. Za naziv zaslužni profesor/zaslužna profesorica smo potrdili predloge prof. dr. Božidarja Jezernika in prof. dr. Boris A. Novaka. Za plaketo »Pro Universitate labacensis« Robina in Julio Bates. Za priznanje za strokovno delo pa Anjo Golec, Darinko Iko Bartol in dr. Mojco Nidorfer. Kar je mogoče za ŠSFF bolj pomembno pa je, da do roka noben oddelek ni predlagal študentov za najvišje študijske dosežke. Najprej je komisija predlagala, da bi to priznanje za naše študente spet izpadlo, a smo se potem dogovorili drugače in na dva oddelka, s katerih prihajajo trije študentje s popolnim povprečjem (10,0), poslali prošnjo, naj oddajo prijave. Odzvala sta se oba relevantna oddelka, tako da na senat pošiljamo tudi tri predloge za svečano listino za najboljše študijske dosežke, in sicer za Leva Kiara Avberška, Neno Bobovnik in Lovrenca Roglja.

**Sklep:**. ŠS FF se seznanja s poročilom predstavnikov študentov v organih in delovnih telesih fakultete in univerze.

**Glasovanje: Za:** 15 **Proti:** 0 **Vzdržani:** 0

**Ad 9.**

Mnenja o pedagoškem delu visokošolskih učiteljev in sodelavcev.

**Sklep:** ŠS FF podaja poizitvno mnenje o pedagoškem delu Xiao Li.

**Sklep:** ŠS FF podaja pozitivno mnenje o pedagoškem delu Nives Ličen.

**Sklep:** ŠS FF podaja pozitivno mnenje o pedagoškem delu Jana Šnytova.

**Glasovanje: Za:**  15 **Proti:** 0 **Vzdržani:** 0

**Sklep:** ŠS FF podaja pozitivno mnenje o pedagoškem delu Gregor Belušič.

**Sklep:** ŠS FF podaja pozitivno mnenje o pedagoškem delu Tjaša Učakar.

**Glasovanje: Za:**  15 **Proti:** 0 **Vzdržani:** 0

**Ad 11.**

Razno.

6. aprila je v MKL Oton Župančič razglasitev nagrajencev za Rdečo nit, lepa okrasitev in plakete in vsi smo lepo vabljeni, tudi vino in hrana bo. Na faksu bo napeljana rdeča nit, na njej bodo napisani pretekli nagrajenci.

Klara Vrabl: vsi, ki imamo rok za mnenja 5. 5.: bomo mnenja sprejmali na naslednji seji, ankete bodo ustvarjene ta vikend, da bodo objavljene vsaj en mesec.

Naslednja seja bo verjetno malo prej, ne 26. april, ampak četrtek 20. april ob 15.00. Predsednica mora z nekatrimi svetniki imeti še evalvacijske kave, tako da o tem poroča na naslednji seji.

Seja se je zaključila 28. 2. 2023, ob 18.57.

 Gregor Gartner, tajnik ŠS FF

 Živa Gornik, predsednica ŠSFF